CELEX: 62018TN0726
Language: da
Date: 2018-12-07 00:00:00
Title: Sag T-726/18: Sag anlagt den 7. december 2018 — Melin mod Parlamentet

18.2.2019   
            
            
               DA
            
            
               Den Europæiske Unions Tidende
            
            
               C 65/42
            
         
      Sag anlagt den 7. december 2018 — Melin mod Parlamentet
      (Sag T-726/18)
      (2019/C 65/54)
      Processprog: fransk
      
         Parter
      
      
         Sagsøger: Joëlle Melin (Aubagne, Frankrig) (ved advokat F. Wagner)
      
         Sagsøgt: Europa-Parlamentet
      
         Sagsøgerens påstande
      
      
                  —
               
               
                  Det fastslås, at formalitetsindsigelsen fremmes til realitetsbehandling og at artikel 33 og artikel 68 i gennemførelsesbestemmelserne til statutten for Europa-Parlamentets medlemmer er ulovlige, følgelig:
               
            
                  —
               
               
                  Det fastslås, at generalsekretærens afgørelse af 4. oktober 2018 mangler retsgrundlag.
               
            Principalt:
      
                  —
               
               
                  Annullation af Europa-Parlamentets generalsekretærs afgørelse af 4. oktober 2018, meddelt ved skrivelse nr. D316037 den 10. oktober 2018, truffet i medfør af artikel 68 i Europa-Parlamentets præsidiums afgørelse 2009/C 159/01 af 19. maj og 9. juli 2008»om gennemførelsesbestemmelserne til statutten for Europa-Parlamentets medlemmer«, som ændret, hvori der fastslås en fordring mod sagsøgeren på 130 339,35 EUR i form af fejlagtigt udbetalte beløb i forbindelse med parlamentarisk assistance og hvori tilbagesøgningen begrundes.
               
            
                  —
               
               
                  Annullation af debetnota nr. 2018-1597, hvori sagsøgeren oplyses om, at der er fastslået en fordring mod hende ifølge generalsekretærens afgørelse af 4. oktober 2018 om »tilbagesøgning af at de fejlagtigt udbetalte beløb i form af parlamentarisk assistance i medfør af artikel 68 i gennemførelsesbestemmelserne til statutten for Europa-Parlamentets medlemmer og artikel 78-79 i finansforordningen«.
               
            
                  —
               
               
                  Europa-Parlamentet tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført tre anbringender.
      
                  1.
               
               
                  Første anbringende vedrører en ulovlighedsindsigelse på grund af tilsidesættelse af retssikkerhedsprincippet og af princippet om beskyttelse af den berettigede forventning ved artikel 33 og artikel 68 i gennemførelsesbestemmelserne til statutten for Europa-Parlamentets medlemmer vedtaget ved Europa-Parlamentets præsidiums afgørelse 2009/C 159/01 af 19. maj og 9. juli 2008, navnlig på grund af deres mangel på klarhed og præcision.
               
            
                  2.
               
               
                  Andet anbringende om tilsidesættelse af formkrav, for så vidt som den anfægtede afgørelse ikke gør det muligt præcist at få kendskab til begrundelsen for afslaget på antageligheden af de dokumenter, der blev fremsendt som bevis for det udførte arbejde. Følgelig er afgørelsen ikke begrundet, i strid med artikel 41 i Den Europæiske Unions charter om grundlæggende rettigheder, som fastsætter retten til god forvaltning.
               
            
                  3.
               
               
                  Tredje anbringende om tilsidesættelse af sagsøgerens rettigheder, for så vidt som sidstnævnte ikke blev hørt mundtligt af generalsekretæren, men kun ved en skriftlig procedure.